Vanessa-Mae

Vanessa Mae Vanakorn Nicholson (født 27. oktober 1978 i Singapore), kjent som Vanessa-Mae (kinesisk: 陳美, Chén Měi), er en internasjonalt kjent engelsk musiker innenfor sjangrene pop og klassisk. Hun er kjent for å spille fiolin.

 Barndom 
Vanessa-Mae ble født i Singapore. Hennes far (Varaprong Vanakorn) er fra Thailand og hennes mor (Pamela Tan) er fra Kina. Etter at foreldrene skilte seg, giftet moren seg med briten Graham Nicholson og familien flyttet til England da Vanessa-Mae var fire år. Hun vokste opp i London og har britisk og thailandsk statsborgerskap.

Hun ble født 27. oktober 1978.

 Profesjonelt liv 
Vanessa-Mae startet å spille piano da hun var tre år gammel og fiolin da hun var fem.

I barndommen var hun særlig kjent i Storbritannia, da hun gjennom hele barndommen opptrådte på fjernsynet (for eksempel i programmet Blue Peter). Hun spilte da mest klassisk musikk i konservativ stil. Ifølge Guinness rekordbok, er hun den yngste soloartisten som har spilt inn både Beethoven og Tchaikovskys fiolinkonserter, noe hun gjorde før hun fylte tretten år. På denne tiden begynte hun også på Francis Holland School i London.

Vanessa-Mae fikk sin internasjonale debut på Schleswig-Holstein Musik Festival i Tyskland i 1988. I 1988 hadde hun også sin debutkonsert på scenen sammen med Philharmonia Orchestra i London.

I ungdomsårene gikk Vanessa-Mae bort fra den tradisjonelle klassiske musikken hun var kjent for, og hun ble kjent for sin prangende stil i musikkvideoer hvor hun hadde på seg stilfulle klær. Hennes første popalbum, The Violin Player, ble gitt ut i 1996. I 1997 deltok hun på Janet Jacksons album The Velvet Rope, hvor hun hadde en fiolinsolo på låten Velvet Rope.

Hun opptrådte som pauseinnslag i Eurovision Song Contest 1998 i Birmingham.

I april 2006 ble Vanessa-Mae rangert som den rikeste unge artisten under 30 i Storbritannia på Sunday Times Rich List 2006.http://news.bbc.co.uk/2/hi/business/4927490.stm «Vanessa-Mae tops young rich list», BBC News 21. april 2006, besøkt 26. desember 2009

 Alpinist 
Vanessa-Mae deltok i storslalåm i OL i Sotsji i 2014, der hun ble sist av de 67 deltakerne som fullførte begge omgangene.FIS: Resultater storslalåm OL 2014Dagbladet: - Så kom det en gammel, sint tante som meg (18. februar 2014) Hun ville ikke hatt mulighet til å kvalifisere seg til det britiske OL-laget, og konkurrerte derfor for Thailand. Resultatene hennes i fire renn i Krvavec i Slovenia i januar 2014 var tilsynelatende gode nok til at hun kvalifiserte seg til mesterskapet.BBC: Violinist Vanessa Mae set to compete at Winter Olympics (20. januar 2014, besøkt 18. februar 2014) I ettertid har FIS utestengt henne i 4 år fra idretten etter at de har funnet bevis for manipulasjon av resultatlistene. Rennlederen og fire andre funksjonærer ble samtidig dømt til henholdsvis to og et års utestengelse fra FIS arrangementer.

 Diskografi 
 Album 
 Violin (1990)
 Kids' Classics (1991)
 Tchaikovsky & Beethoven Violin Concertos (1991/1992)
 The Violin Player (13. februar 1995)
 The Alternative Record from Vanessa-Mae (1996)
 The Classical Album 1 (21. oktober 1996)
 China Girl: The Classical Album 2 (august 1997)
 Storm (Storbritannia: 27. oktober 1997; USA: 14. juli 1998)
 The Original Four Seasons and the Devil's Trill Sonata: The Classical Album 3 (Storbritannia: 9. november 1998; USA: 9. mars 1999)
 The Classical Collection: Part 1 (25. september 2000)
 Subject to Change (14. mai 2001)
 Xpectation (Jazz collaboration with Prince) (2003)
 Choreography (18. oktober 2004)

 Samlealbum 
 The Best of Vanessa-Mae (2002)
  The Ultimate Vanessa-Mae (23. desember 2003)
 Platinum Collection (19. februar 2007)

 Referanser 

 Eksterne lenker 




  Vanessa-Mae: Saying Power On Strings

Kategori:Thailandske musikere
Kategori:Kinesiske musikere
Kategori:Britiske musikere
Kategori:Britiske fiolinister
Kategori:Thailandske alpinister
Kategori:Deltakere for Thailand under Vinter-OL 2014
Kategori:Alpinister under Vinter-OL 2014
Kategori:Personer etter føde- eller oppvekststed i Singapore
Kategori:Personer fra London